האופציה הירדנית

"האופציה הירדנית" היא כינויין של כמה חלופות וגישות שונות שעלו ממלחמת ששת הימים ועד היום למציאת פתרון לבעיית הסכסוך הישראלי-פלסטיני בשטחי יהודה ושומרון בדמות הסדר עם ירדן. תחילת החשיבה על האופציה הירדנית כדרך לפתרון הסכסוך הייתה ביוני 1967, עם השתלטות צה"ל על שטחי הגדה המערבית, שנשלטו עד אז על ידי ממלכת ירדן. האופציה הירדנית ידעה בחלוף הזמן פרשנויות שונות, עליות ומורדות. הפרשנויות השונות נעו על פני רצף אפשרויות ששני קצותיו היו: ירדן, שממזרח לנהר הירדן, היא מדינתו היחידה של העם הפלסטיני ואין מקום ממערב לירדן לשום ישות מלבד מדינת ישראל. על ישראל לסגת מכל השטחים שכבשה ב-1967, כולל מזרח ירושלים, ולהשיבם לירדן, ממנה נכבשו, ובכך להתנער מהצורך ליישב את "הבעיה הפלסטינית". במהלך השנים ידעה האופציה הירדנית עליות ומורדות כשהאירועים המשפיעים ביותר היו: הסכם לונדון שנחתם ב-1987 בין שר החוץ שמעון פרס לבין חוסיין מלך ירדן. הכרזת חוסיין בשנת 1988 על ניתוק הזיקה בין ירדן לבין הגדה המערבית. גם כעבור שנים, היו שראו יש באופציה הירדנית פתרון אפשרי לסכסוך: ב-2004 דיבר על האפשרות הזו ד"ר דן שיפטן, ב-2016 כתב על כך סבר פלוצקר, וב-2022 פרסם האנליסט הסעודי עלי שיהאבי מאמר בו טען כי הפתרון הריאלי היחיד לבעיה הפלסטינית הוא בהרחבת הממלכה ההאשמית כך שתכלול שטחים מהגדה המערבית ושמה יהיה 'הממלכה ההאשמית של פלסטין'. לצד תגובות חריפות שהושמעו בעולם הערבי כנגד הרעיון, התפרסמו דברי תמיכה בו מצד יהודים-ציונים מאוסטרליה, שביטאו בדבריהם תקווה שהישראלים יוותרו על יהירותם וימנפו את הצלחתם הכלכלית והצבאית לכדי מהלך שיביא את הסכסוך לקיצו. דן שיפטן, אופציה ירדנית: היישוב היהודי ומדינת ישראל אל מול המשטר ההאשמי והתנועה הלאומית הפלסטינית, יד טבנקין, רמת אפעל, 1986. אהרון קלימן, דו-קיום ללא שלום, מעריב, תל אביב, 1986. ירון רן, שורשי האופציה הירדנית: עבדאללה והסוכנות היהודית: אנטומיה של יחסים 1921 – 1948, הוצאת ציטרין, תל אביב, 1991. דן שיפטן, אופציה ירדנית – ישראל, ירדן והפלסטינים, הוצאת יד טבנקין, 2006, מהדורה רביעית. עוז רוזנברג, ‏30 שנה להסכם לונדון: בחזרה אל הרגעים שכמעט שינו את פני המזה"ת, באתר מעריב אונליין, 1 באפריל 2017 כ. יעקב, קונפדרציה בין ירדן לפלסטינים: דיון מחדש ברעיון ודחייתו בשני הצדדים, באתר ממרי, 9 באוקטובר 2016 סבר פלוצקר, שובה של האופציה הירדנית, באתר "ידיעות אחרונות", 27 באפריל 2016 שמואל רוזנר, האופציה הירדנית שוב על סדר היום, באתר הארץ, 3 ביולי 2007 דן שיפטן, שובה של האופציה הירדנית מההיבט ההיסטורי (מאורכב בארכיון האינטרנט), כנס הרצליה החמישי, דצמבר 2004 ראובן בן-צבי, האופציה הירדנית לא תביא פתרון, דרוש מו"מ עם הפלשתינים, מעריב, 16 בפברואר 1988 מתתיהו פלד, האופציה הירדנית, דבר, 21 בספטמבר 1979 נקודת קיצון לטובת האופציה הירדנית. נקודת קיצון נגד האופציה הירדנית, כשהסכם לונדון נזנח וירדן ויתרה על תביעותיה על הגדה המערבית לטובת מדינה פלסטינית. מתתיהו פלד, האופציה הירדנית, דבר, 21 בספטמבר 1979 דן שיפטן, שובה של האופציה הירדנית מההיבט ההיסטורי, כנס הרצליה החמישי, דצמבר 2004 סבר פלוצקר, שובה של האופציה הירדנית, באתר "ידיעות אחרונות", 27 באפריל 2016 ali Shihabi, The Hashemite Kingdom of Palestine, https://english.alarabiya.net/, ‏8/6/2022 H. Varulkar, Angry Responses On Social Media And In Arab Press To Article By Saudi Journalist 'Ali Al-Shihabi Calling To Resolve Palestinian Problem By Naturalizing Palestinians In Expanded Jordanian Kingdom That Incorporates West Bank And Gaza, MEMRI, ‏21.6.2022 David Singer, Hashemite Kingdom of Palestine: interview with author Ali Shihabi, ‏22/8/2022 ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.